| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
 |
| যতিচিহ্ন |
| * দাঁড়ি
* কমা
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

মূল নিবন্ধ: কারক
ব্যাকরণ শাস্ত্রে, **অধিকরণ কারক** বলতে ক্রিয়া সম্পাদনের সময় এবং আধারকে নির্দেশ করে। ক্রিয়াকে "কখন" ও "কোথায়" দ্বারা প্রশ্ন করলে উত্তরে অধিকরণ কারক পাওয়া যায়। অধিকরণ কারকে সপ্তমী অর্থাৎ '-এ' '-য়' '-তে' ইত্যাদি বিভক্তি যুক্ত হয়।

**উদাহরণ:**  
আধার (স্থান): আমরা রোজ **স্কুলে** যাই। এ **বাড়িতে** কেউ নেই।  
কাল (সময়): **প্রভাতে** সূর্য ওঠে। **বসন্তে** কোকিল ডাকে।

প্রকারভেদ
---------

অধিকরণ কারক তিন প্রকার। যথা-  
১. কালাধিকরণ,  
২. আধারাধিকরণ এবং  
৩. ভাবাধিকরণ।

### কালাধিকরণ

যে সময় ক্রিয়া সম্পন্ন হয়, তাকে কালাধিকরণ কারক বলে।

উদাহরণ: **শরতে** (কখন? - শরৎ) শাপলা ফোটে।

### আধারাধিকরণ

আধারাধিকরণ তিন ভাগে বিভক্ত। যথা:- ১. ঐকদেশিক, ২. অভিব্যাপক এবং ৩. বৈষয়িক।

#### ঐকদেশিক

বিশাল স্থানের যে কোনো এক অংশে ক্রিয়া সংঘটিত হলে তাকে ঐকদেশিক আধারাধিকরণ বলে। সামীপ্য অর্থেও ঐকদেশিক অধিকরণ হয়।

উদাহরণ:  
**পুকুরে** মাছ আছে। (পুকুরের যে কোনো একস্থানে)  
**বনে** বাঘ আছে। (বনের যে কোনো এক অংশে)  
**আকাশে** চাঁদ উঠেছে। (আকাশের কোনো এক অংশে)   
**ঘাটে** নৌকা বাঁধা আছে। (ঘাটের কাছে)  
'**দুয়ারে** দাঁড়ায়ে প্রার্থী, ভিক্ষা দেহ তারে। (দুয়ারের কাছে)  
রাজার **দুয়ারে** হাতি বাঁধা।

#### অভিব্যাপক

উদ্দিষ্ট বস্তু যদি সমগ্র আধার ব্যাপ্ত করে বিরাজমান থাকে, তবে তাকে অভিব্যাপক আধারাধিকরণ বলে।

উদাহরণ:  
**তিলে** তৈল আছে। (তিলের সারা অংশব্যাপী)  
**নদীতে** পানি আছে। (নদীর সমস্ত অংশ ব্যাপ্ত করে)

#### বৈষয়িক

বিষয় বিশেষে বা কোনো বিশেষ গুণে কারও কোনো দক্ষতা বা ক্ষমতা থাকলে সেখানে বৈষয়িক অধিকরণ হয়।

উদাহরণ:  
রাকিব **অঙ্কে** কাঁচা, কিন্তু **ব্যাকরণে** ভালো।  
আমাদের সেনারা **সাহসে** দুর্জয়, **যুদ্ধে** অপরাজেয়।

### ভাবাধিকরণ

একটি ঘটনা ঘটলে অপর একটি ঘটনা ঘটে এবং পূর্বস্থানীয় ঘটনাটি যদি বিশেষ্য স্থানীয় হয় , তবে তাকে ভাবাধিকরণ বলে। ভাবাধিকরণে সর্বদাই সপ্তমী বিভক্তির প্রয়োগ হয় বলে একে 'ভাবে সপ্তমী' বলা হয়।
যেমন- সূর্যদয়ে পদ্ম ফোটে। সূর্য নিজের মতো উদয় হলো,আর এদিকে পদ্ম ফুটে গেল। মানে, একটি ঘটনা ঘটলে অপর একটি ঘটনা ঘটে।

এরূপ আরও উদাহরণ:   
**সূর্যোদয়ে** অন্ধকার দূরীভূত হয়। **কান্নায়** শোক মন্দীভূত হয়। **হাসিতে** মুক্তা ঝরে। **জলে** কুমির, **ডাঙায়** বাঘ। (সপ্তমী বিভক্তি)

অধিকরণ কারকে বিভিন্ন বিভক্তির ব্যবহার
-------------------------------------

আরও দেখুন: বিভক্তি

|  |  |  |
| --- | --- | --- |
| (ক) | প্রথমা বা শুন্য বিভক্তি | আমি **ঢাকা** যাব। |
| বাবা **বাড়ি** নেই। |
| **আগামীকাল** বাড়ি যাব। |
| **আকাশ** মেঘে ঢাকা। |
| **সারারাত** বৃষ্টি হয়েছে। |
| (খ) | দ্বিতীয়া বিভক্তি | মন আমার নাচে রে **আজিকে**। |
| (গ) | তৃতীয়া বিভক্তি | **খিলিপান** (এর ভিতর) **দিয়ে** ওষুধ খাবে। |
| (ঘ) | পঞ্চমী বিভক্তি | **বাড়ি/ ছাদ থেকে** নদী দেখা যায়। |
| (ঙ) | ষষ্ঠী বিভক্তি — |  |
| (চ) | সপ্তমী বা এ বিভক্তি | **কাননে** কুসুম কলি সকলি ফুটিল। |
| '**গগনে** গরজে মেঘ ঘন বরষা।' |
| **আকাশে** চাঁদ উঠেছে। |
| **বনে** বাঘ আছে। |
| **ছাদে** বৃষ্টি পড়ে। |
| ছেলেটি **অঙ্কে** কাঁচা। |
| **জলে** কুমির, ডাঙায় বাঘ। |
| **ঝিনুকে** মুক্তা আছে।/ সব **ঝিনুকে** মুক্তা মেলে না। |
| তিনি **ব্যাকরণে** পণ্ডিত। |
| তার **ধর্মে** মতি আছে। |
| **সরোবরে** পদ্ম জন্মে। |
| **সর্বাঙ্গে** ব্যথা, ঔষধ দেব কোথা? |
| **সমুদ্রজলে** লবণ আছে। |
| আমরা রোজ **স্কুলে** যাই। |
| **প্রভাতে** সূর্য ওঠে। |
| **বসন্তে** কোকিল ডাকে। |
| **সূর্যোদয়ে** অন্ধকার দূরীভূত হয়। |
| **ঘাটে** নৌকা বাঁধা আছে। |
| '**দুয়ারে** দাঁড়ায়ে প্রার্থী, ভিক্ষা দেহ তারে।' |
| রাজার **দুয়ারে** হাতি বাঁধা। |
| **তিলে** তৈল আছে। |
| এ **দেহে** প্রাণ নেই। |
| তে বিভক্তি | এ **বাড়িতে** কেউ নেই। |
| **নদীতে** মাছ/পানি আছে। |
| এ **জমিতে** সোনা ফলে। |
| **ঘরেতে** ভ্রমর এলো গুনগুনিয়ে। |
| য় বিভক্তি | **কান্নায়** শোক মন্দীভূত হয়। |
| জলে কুমির, **ডাঙায়** বাঘ। |

অধিকরণ কারকে অনুসর্গের ব্যবহার: ঘরের **মধ্যে** কে রে? তোমার আসন পাতিব হাটের **মাঝে**।

আরো দেখুন
---------

* কারক
	+ কর্তৃকারক
	+ কর্ম কারক
	+ করণ কারক
	+ অপাদান কারক
	+ সম্প্রদান কারক
* ক্রিয়ার কাল
* বাংলা ব্যাকরণ
* বাংলা ভাষা
* বিভক্তি

তথ্যসূত্র
---------

1. ↑  বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ
2. ↑  বাংলা ব্যাকরণ ও নির্মিতি, সপ্তম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* চেক প্রজাতন্ত্র

 |